  Туспуктэм: vk.com (Олег Овчинников) Майя Бывальцева Вавож ёросысь Партчи (Гурезь-Пудга) гуртын лулчеберт юртэз тупатъянэз йылпумъязы. Ужъёсты «Культура малой родины» ӵектосъя быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. « Тупатъян ужъёс куинь люкетэн мынӥзы. 2021-тӥ арын укноос, шуныт сётон сӧзнэт, пыронэз воштэмын вал, отмосткаосты тупатъязы, зор ву виян гумыос пуктӥзы, фойеын выжез но вӧлдэтэз воштӥзы, выль светильникъёс пуктӥзы » Олег Овчинников, Вавож ёрослэн тӧроез 2022-тӥ арын учкисьёслы залысь выжез, вӧлдэтэз но борддоръёсты тупатъязы, выль мебель но сценалы материалъёс басьтӥзы. 2023-тӥ арын кабинетъёсты рос-прос тупатъязы. Котькуд висъетын выжез, вӧлдэтэз, ӧсъёсты воштӥзы, борддоръёсты ӵошкытатӥзы. Оглом 2023-тӥ арын «Огъя Россия» партилэн «Культура малой родины» ӵектосэзъя Удмуртиын 28 лулчеберет юртъёсты выльдозы. Та дырлы Юкаменск, Сарапул, Ува, Дэбес ёросъёсын тупатъян ужъёсты быдэстӥзы ни. Озьы ик ӵектос улсын муниуипал лулчеберет юртъёслэсь материально-технической базазэз выльдо, музейёсы, театръёсы, лыдӟетъюртъёсы кулэ тӥрлык басьто. Тегъёс: тупатъянужъёс Лулчеберет Вавож Удмуртия  